AvalehtETLKaia Kanepi alustas kvalifikatsiooniturniiri võidukalt
#000000
Kaia Kanepi alustas kvalifikatsiooniturniiri võidukalt
#000001
Share this postClose sharing boxKaia Kanepi alustas kvalifikatsiooniturniiri võidukaltTwitterFacebookLinkedIn
#000002
Kaia Kanepi, kes vaatamata maailma edetabeli 32. kohale pidi Adelaide’i teist WTA 500 turniiri alustama kvalifikatsioonist, alistas möödunud ööl Anna Bondari (Ungari, WTA 77.) 6:1, 7:6.
#000004
Alates seisust 1:1 mängis Kaia esimest setti veenvalt, pärast seda kaotas ta viies geimis kokku vaid viis punkti ja nende hulgas oli ka kaks murret. Teise seti esimeses geimis päästis Bondar viis murdepalli ja suutis servi kaitsta, järgmises geimis oli ka ungarlannal üks murdepall, mille Kaia päästis. Pärast seda polnud kummalgi pallinguga muret. Ka tie-break möödus oma servi hoidmise tähe all – kui Kaia juhtis 6:5 oli kumbki teinud vaid ühe minimurde. Sellel seisul aga Bondar kaotas punkti servil ja nii oligi mäng läbi.
#000005
Kaia servi statistika oli väga hea, nagu võis ka eeldada, kui vastasel oli vaid üks murdepall. Ta lõi 6 ässa, tegi ainult 2 topeltviga, sai esimest pallingut sisse 58% ja võitis esimeselt servilt 86% ja teiselt servilt 64% punktidest. Kokku kaotas Kaia oma 10 servigeimis ainult 13 punkti ehk pisut üle ühe geimi kohta.
#000006
Kvalifikatsiooni otsustavas ringis kohtub Kaia pühapäeva öösel või hommikul (esialgu veel ajakava pole) Sorana Cirsteaga (Rumeenia, WTA 45.), kes täna sai kolmes setis jagu Camila Giorgist (Itaalia).
#000007
Adelaide 2 turniiri kvalifikatsioon on sedavõrd tugev, et esimesena on seal asetatud Amanda Anisimova (USA), kes on maailma 23. reket. Ilmselt esimest korda pärast 2015. aastat peab kvalifikatsioonis mängima endine maailma esireket Karolina Pliškova (Tšehhi), kes on asetatud viiendana. Kanepil on valikturniiril tema järel kuues asetus.
#000008
Australian Open: mõned favoriidid pääsesid ehmatusega, aga üllatusi ei sündinud
#000011
Kaia Kanepi kaotas, aga võib ikkagi saada põhiturniirile
#000012
Simona Halep võitis Wimbledonis 11. mängu järjest ja kerkis peafavoriidiks
#000016
TennisNet.ee – mis? miks? ja kellele?
#000018